Jørgen Andvik

Jørgen Andvik (født 26. juli 1869 på Andvik i Brunlanes, død 24. januar 1947 på Borge i Skoger) var en gårdbruker, bestyrer og politiker som ble utdannet ved Ås høiere landbruksskole i årene 1893–95, i 1895 startet han som bestyrer ved Borge gård i Skoger, ble senere eier av gården. Han var formann i Skoger ungdomslag, og ble i 1907 innvalgt i herredstyret, var i tre perioder viseordfører og deretter Skogers ordfører 1917–19. Jørgen var i ni år medlem av styret i Drammen meieri, og formann 1901–02 og 1904–09. Medlem av Skoger Sparebanks styre, formann i Skoger landbrukslag, medlem av byggekomiteen for Skogvang samt medlem og kasserer for anleggstyret for Skoger elektrisitetsverk. Han var også benyttet som skjønns- og takstmann. Andvik var gift med Bolette Marie Andvik (født 4. oktober 1868 i Skoger), som var datter av Thrine Jørgine Borge (født 1844 i Skoger) og Kristoffer Evensen Borge (født 1829 i Skoger) De bodde på gården Borge i Skoger, sammen med barna, Jørgens bror, Martinus Andvik (født 1880 i Brunlanes) og moren til Marie, Thrine Jørgine Borge (født 1844 i Skoger).

Referanser 

Ordførere i Skoger
Personer fra Larvik kommune
Norske bønder
Fødsler i 1869
Dødsfall i 1947